Korlević se je z astronomijo pričel ukvarjati že med študijem v Pulju. Diplomiral je na Pedagoški fakulteti na Reki na Hrvaškem. Deluje v Višnjanu v Istri na Observatoriju Višnjan. Je eden izmed najbolj uspešnih odkriteljev asteroidov. V času od 1996 do 2001 je odkril 947 asteroidov in je še soodkritelj pri 110 asteroidih. Sodeloval je tudi v mednarodni odpravi v Tungusko. S svojimi sodelavci gradi nov observatorij v Tičanu (3 km od Višnjana).